CELEX: 32016D0320
Language: sl
Date: 2016-03-03 00:00:00
Title: Izvedbeni sklep Komisije (EU) 2016/320 z dne 3. marca 2016 o spremembi Odločbe 2004/842/ES o pravilih za izvajanje, po katerih lahko države članice dovolijo dajanje v promet semen tistih sort, za katere je bila vložena prošnja za vpis v nacionalni katalog sort poljščin ali zelenjadnic (notificirano pod dokumentarno številko C(2016) 1221) (Besedilo velja za EGP)

5.3.2016   
            
            
               SL
            
            
               Uradni list Evropske unije
            
            
               L 60/88
            
         IZVEDBENI SKLEP KOMISIJE (EU) 2016/320
   z dne 3. marca 2016
   o spremembi Odločbe 2004/842/ES o pravilih za izvajanje, po katerih lahko države članice dovolijo dajanje v promet semen tistih sort, za katere je bila vložena prošnja za vpis v nacionalni katalog sort poljščin ali zelenjadnic
   
      
         (notificirano pod dokumentarno številko C(2016) 1221)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1), in zlasti člena 4a(2) Direktive,
   ob upoštevanju Direktive Sveta 66/402/EGS z dne 14. junija 1966 o trženju semena žit (2), in zlasti člena 4a(2) Direktive,
   ob upoštevanju Direktive Sveta 2002/54/ES z dne 13. junija 2002 o trženju semena pese (3), in zlasti člena 6(2) Direktive,
   ob upoštevanju Direktive Sveta 2002/55/ES z dne 13. junija 2002 o trženju semena zelenjadnic (4), in zlasti člena 23(2) Direktive,
   ob upoštevanju Direktive Sveta 2002/56/ES z dne 13. junija 2002 o trženju semenskega krompirja (5), in zlasti člena 6(2) Direktive,
   ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic (6), in zlasti člena 6(2) Direktive,
   ob upoštevanju naslednjega:
   
               (1)
            
            
               Odločba Komisije 2004/842/ES (7) določa pravila za uradno etiketo na pakiranjih semena tistih sort, za katere je bila vložena prošnja za vpis v nacionalni katalog sort poljščin ali zelenjadnic.
            
         
               (2)
            
            
               V zadnjih letih je bilo odkritih nekaj primerov goljufije pri uporabi uradnih etiket. Zato bi bilo treba v skladu s trenutno dostopnim tehničnim znanjem izboljšati varnost uradnih etiket, da se preprečijo takšne goljufije. V zvezi s tem in da bi pristojni organi lahko bolje evidentirali in nadzirali nosilce dejavnosti pri tiskanju, distribuciji in uporabi posameznih uradnih etiket ter sledili partijam semena, bi bilo treba varnost uradnih etiket izboljšati z uvedbo uradno dodeljene serijske številke na navedenih uradnih etiketah.
            
         
               (3)
            
            
               Ta sklep in Izvedbena direktiva Komisije (EU) 2016/317 (8) bi se morala začeti uporabljati na isti datum, da se zagotovi enaka obravnava glede zahtev za vse uporabnike zadevnih etiket. Zato bi bilo treba ta sklep uporabljati od 1. aprila 2017.
            
         
               (4)
            
            
               Odločbo 2004/842/ES bi bilo zato treba ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Sprememba Odločbe 2004/842/ES
   V členu 9(2) Odločbe 2004/842/ES se vstavi naslednja točka (aa):
   
      
                  „(aa)
               
               
                  uradno dodeljeno serijsko številko,“.
               
            
   Člen 2
   Naslovniki
   Ta sklep je naslovljen na države članice.
   Člen 3
   Datum uporabe
   Ta sklep se uporablja od 1. aprila 2017.
   
      V Bruslju, 3. marca 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL 125, 11.7.1966, str. 2298/66.
   
      (2)  UL 125, 11.7.1966, str. 2309/66.
   
      (3)  UL L 193, 20.7.2002, str. 12.
   
      (4)  UL L 193, 20.7.2002, str. 33.
   
      (5)  UL L 193, 20.7.2002, str. 60.
   
      (6)  UL L 193, 20.7.2002, str. 74.
   
      (7)  Odločba Komisije 2004/842/ES z dne 1. decembra 2004 o pravilih za izvajanje, po katerih lahko države članice dovolijo dajanje v promet semen tistih sort, za katere je bila vložena prošnja za vpis v nacionalni katalog sort poljščin ali zelenjadnic (UL L 362, 9.12.2004, str. 21).
   
      (8)  Izvedbena direktiva Komisije (EU) 2016/317 z dne 3. marca 2016 o spremembi direktiv Sveta 66/401/EGS, 66/402/EGS, 2002/54/ES, 2002/55/ES, 2002/56/ES in 2002/57/ES v zvezi z uradno etiketo pakiranj semena (glej stran 72 tega Uradnega lista).